open-index/open-wikipedia-markdown huggingface dataset:
லெஜாண்டர் குறியீடு

கணிதத்தில் எண் கோட்பாடு என்ற பிரிவில் ஆய்லர் (1707-1783), லெஜாண்டர்(1752-1833) முதலியோர் தொடங்கிவைத்த இருபடிய எச்சம் என்ற கருத்துக்கு **லெஜாண்டர் குறியீடு** (Legendre Symbol) மிக்க பயனளிப்பது.

## இருபடிய எச்சம்

: a என்ற எண் p என்ற எண்ணின் **இருபடிய எச்சம்** என்பதற்கு இலக்கணம்:

: ஏதாவதொரு எண் x க்கு, a \equiv x^2 (mod p) என்ற சமான உறவு.

: 'a என்ற எண் p என்ற எண்ணின் இருபடிய எச்சம்'

என்பதை வேறுவிதமாக, அதாவது,

: 'மாடுலோ p க்கு, a ஒரு இருபடிய எச்சம்'

என்றும் சொல்வதுண்டு:

எடுத்துக்காட்டாக,

: 2 \equiv 3^2 (mod 7) \therefore 2, 7 இனுடைய இருபடிய எச்சம். அல்லது, மாடுலோ 7 க்கு 2 ஒரு இருபடிய எச்சம்.

## லெஜாண்டர் உண்டாக்கிய குறியீடு

a, p இரண்டும் **பரஸ்பரப்பகாதனிகள்** (coprime) என்று கொள்வோம். இப்பொழுது,லெஜாண்டர்

::\left(\frac{a}{p}\right)

என்ற குறியீட்டுக்கு கீழ்க்கண்டபடி பொருள் கற்பித்தார். அதாவது

மாடுலோ p க்கு, a ஒரு **இருபடிய எச்சம்** என்பதை \left(\frac{a}{p}\right)  =  +1  என்றும்

மாடுலோ p க்கு, a ஒரு **இருபடிய எச்சமல்லாதது** என்பதை \left(\frac{a}{p}\right)  = -1 என்றும்

குறிகாட்டுவோம்.

## எடுத்துக்காட்டு

{25}^2 = 13(mod 17)  \therefore  \left(\frac{13}{17}\right) = +1.

x^2 = 5(mod 17) க்கு தீர்வு கிடையாது.  \therefore \left(\frac{5}{17}\right) = -1.

## லெஜாண்டர் குறியீட்டின் சில பண்புகள்

*a \equiv b(mod p), என்றால்
\left(\frac{a}{p}\right) = \left(\frac{b}{p}\right)

*
\left(\frac{1}{p}\right) = 1

* a, p இரண்டும் பரஸ்பரப்பகாதனிகள் என்றால், \left(\frac{a^2}{p}\right)  = +1
* a, p பரஸ்பரப்பகாதனிகளகவும், b, p பரஸ்பரப்பகாதனிகளகவும் இருந்தால்,
: \left(\frac{ab}{p}\right) =  \left(\frac{a}{p}\right)\left(\frac{b}{p}\right)

* 
\left(\frac{-1}{p}\right) = (-1)^{(p-1)/2} =\begin{cases}
1  & if p \equiv 1(mod 4)\\
-1 & if p \equiv 3(mod 4) 
\end{cases}

**
\left(\frac{2}{p}\right) = (-1)^{(p^2-1)/8}=\begin{cases}1\mbox{ if }p \equiv 1\mbox{ or }7 \pmod{8} \\-1\mbox{ if }p \equiv 3\mbox{ or }5 \pmod{8}  \end{cases}

*
\left(\frac{2}{p}\right) = (-1)^{(p^2-1)/8}=\begin{cases}1\mbox{ if }p \equiv 1\mbox{ or }7 \pmod{8} \\-1\mbox{ if }p \equiv 3\mbox{ or }5 \pmod{8}  \end{cases}
*
\left(\frac{3}{p}\right)=\begin{cases}1\mbox{ if }p \equiv 1\mbox{ or }11 \pmod{12} \\-1\mbox{ if }p \equiv 5\mbox{ or }7 \pmod{12}  \end{cases}
* p > 2 ஒரு பகாதனி என்றால்

\left(\frac{5}{p}\right)=\begin{cases}1\mbox{ if }p \equiv 1\mbox{ or }4 \pmod5 \\-1\mbox{ if }p \equiv 2\mbox{ or }3 \pmod5  \end{cases}

## இருபடிய நேர் எதிர்மையின் லெஜாண்டர் குறியீட்டு வாசகம்

காஸின் ** [[இருபடிய நேர் எதிர்மை]] ** இப்பொழுது ஒரு எளிதான வாசகத்தைக்கொள்கிறது:

::p > 2, q > 2 இரண்டும் பகாதனிகள் என்றால்,

:
\left(\frac{q}{p}\right) = \left(\frac{p}{q}\right)(-1)^{ ((p-1)/2) ((q-1)/2) }


## குறியீட்டின் பயன்பாடு

எ.கா.: -70 , 93 இன் ஒரு இருபடிய எச்சமா அல்லவா என்பதைப்பார்ப்போம்:

::\left(\frac{-70}{93}\right) = \left(\frac{(-1)(7)(2)(5)}{93}\right)

=  \left(\frac{-1}{93 }\right)\left(\frac{7}{93}\right)\left(\frac{2}{93}\right)\left(\frac{5}{93}\right)

= (-1)^{46} \left(\frac{93}{7 }\right) (-1)^{1081} \left(\frac{93}{5}\right)

=(-1)\times \left(\frac{2}{7}\right)\left(\frac{3}{5}\right)

= (-1) \times (+1)(-1)  = +1 

\therefore  -70, 93 இன் இருபடிய எச்சமே.

## இவற்றையும் பார்க்கவும்
*சமானம், மாடுலோ n

பகுப்பு:எண் கோட்பாடு
தமிழ் கிறித்துவப் பாடல்கள்

கிறித்தவ சமயத்தில் பாடல்களும் இசையும் இறைவனை வழிபடுவதில் ஒரு முக்கிய அம்சமாக இருக்கின்றது.  அப்பாடல்கள் தமிழில் அமையும் பொழுது அவற்றை **தமிழ் கிறித்தவ பாடல்கள்** என்று குறிப்பிடலாம்.

## பாடல்களின் கருப்பொருள்கள்
கிறிஸ்தவ பாடல்கள் கிறிஸ்தவ உட்பிரிவுகளைப் பொறுத்து மாறுபடும். சீர்திருத்தத் திருச்சபைகளில் பாடல்களில் இயேசு, அவரின் அன்பு, கருணை, இறைவனை நம்புவதில் இருக்கும் நன்மைகள் ஆகியவை இந்தப் பாடல்களின் கருப்பொருள்களாக அமைகின்றன.

## புனிதர்கள் பற்றி பாடல்கள்
இவற்றுக்கு மேல் அதிகமாக கத்தோலிக்க திருச்சபையில் மரியாள் மற்றும் ஏனைய புனிதர்கள் பற்றியும் பாடல்கள் அமைகின்றன.

## தமிழ் கிறிஸ்துவ பாடல் பாடகர்கள்
தமிழ் கிறிஸ்தவ பாடகர்கள் தமிழ் கிறிஸ்தவ பாடல்களை பாடுவதில் நிபுணத்துவம் பெற்ற கலைஞர்கள், ஆன்மீக கருப்பொருள்கள் மற்றும் செய்திகளுடன் எதிரொலிக்கும் மெல்லிசைகளை உயர்த்துகிறார்கள்.

# ஜான் ஜெபராஜ்
# S. J. பெர்க்மான்ஸ்
# மேலும் பாடகர்களைக் காண இங்கே கிளிக் செய்யவும்

## தமிழ் கிறிஸ்தவ ஆல்பங்கள்
"தமிழ் கிறிஸ்தவ ஆல்பங்கள்" என்பது கிறிஸ்தவ நம்பிக்கையின் ஆன்மீக செய்திகளை மெல்லிசை பாடல்கள் மூலம் வழங்கும் தமிழ் பாடல்களின் தொகுப்பு ஆகும். இந்த ஆல்பங்களில் பொதுவாக பல்வேறு பாடல்கள், கூடுதல் ஆதாரங்கள், இசை ஏற்பாடுகள், சிறந்த குரல் நிகழ்ச்சிகள் மற்றும் பிற செயல்பாடுகள் ஆகியவை அடங்கும். அவை கிறிஸ்தவ சமூகத்தில் போற்றப்படும் பாடல்களின் குறிப்பிடத்தக்க பகுதியை உள்ளடக்கியது.

# ஆராதனை ஆறுதல் கீதங்கள்
# ஜெபத்தோட்ட ஜெயகீதங்கள்
# மேலும் ஆல்பங்களைக் காண இங்கே கிளிக் செய்யவும்

## பாடல்கள்
* *பூரண அழகுள்ளவரே* - http://www.youtube.com/watch?v=AlBG03dY3o4&mode=related&search=
* *தேவன் பிறந்தாரே* - http://www.youtube.com/watch?v=ZjqbP0fq7cs
* உங்க பிரசன்னத்தில் சிறகில்லாமல் பறக்கிறேன்

## வெளி இணைப்புகள்
http://www.tamilchristiansongs.org

Tamil Christian Songs Lyrics Collections

பகுப்பு:தமிழ் கிறித்தவர்கள்
பகுப்பு:கிறித்தவப் பாடல்கள்
பகுப்பு:கிறித்தவ தமிழ் இலக்கியம்
பகுப்பு:தமிழ்ப் பாடல்கள்
கனடியத் தமிழ் இளைஞர் முன்னேற்ற நிலையம்

1990 களின் இறுதியில் கனேடியத் தமிழ் இளையவர்கள் மத்தியில் மிகுந்திருந்த வன்முறை குழுச் சண்டைகள் மற்றும் பிற பிரச்சினைகளில் இருந்து அவர்களுக்கு நல்வழிகாட்ட கல்லூரி-பல்கலைக்கழக மாணவர்களாலும் பட்டதாரிகளாலும் 1998 ஆம் ஆண்டு ஆரம்பிக்கப்பட்ட ஓர் அமைப்பே **கனடியத் தமிழ் இளைஞர் முன்னேற்ற நிலையம்** ஆகும்.  இதன் முக்கிய நோக்கம் கனடிய தமிழ் இளையவர்களை கனடிய மைய நீரோட்டத்தோடு ஆக்கபூர்வமாக இணைந்து இயங்க உதவுதல் ஆகும்.  அந்நோக்கில் பல முன் உதாரணங்களை எடுத்துக்காட்டி, தாமே முன் உதாரணங்களாக செயற்பட்டு இயங்கி வருகின்றார்கள்.

## இவற்றையும் பார்க்க
* தமிழ் இளையோர் அமைப்பு

## வெளி இணைப்புகள்
* http://www.cantyd.org  - கனடியத் தமிழ் இளைஞர் முன்னேற்ற நிலையம்

பகுப்பு:கனடியத் தமிழர் அமைப்புகள்
எஸ். ராம்தாஸ்

thumb|right|எஸ். ராம்தாஸ் வெள்ளிவிழாவின்போது
**எஸ். ராமதாஸ்** (இறப்பு: சூலை 13, 2016) இலங்கையின் புகழ் பெற்ற வானொலி, மேடை, திரைப்பட, தொலைக்காட்சி நடிகர்.  இலங்கையில் வெளிவந்த தமிழ்த் திரைப்படங்களில் அதிகமானவற்றில் நடித்தவர் என்ற பெருமைக்குரியவர். நகைச்சுவைப் பாத்திரங்களிலும், குணச்சித்திரப் பாத்திரங்களிலும் பிரகாசித்த சிறந்த நடிகர். "மரிக்கார்" ராமதாஸ் என்ற சிறப்புப் பெயருடன் அழைக்கப்பட்டவர்.

## வெள்ளிவிழாக் கலைஞர்
கலைவாழ்வில் 25 ஆண்டுகளை பூர்த்தி செய்த வகையில் 1990இல் தனது கலையுலக சகாக்களான ரி. ராஜகோபால், எஸ். செல்வசேகரன், பி. எச். அப்துல் ஹமீட், கே. எஸ். பாலச்சந்திரன் ஆகியோருடன் ஒரே மேடையில் வெள்ளிவிழா கொண்டாடியவர்.

## வானொலியில்
இலங்கை வானொலியில் வர்த்தகசேவையில் ஏராளமான வானொலி நாடகங்களை எழுதி, நடித்ததோடு தயாரித்தும் வழங்கியவர். இரண்டு ஆண்டுகளுக்கு மேலாக ஒலிபரப்பாகிய "கோமாளிகள் கும்மாளம்" என்ற பிரபலமான நாடகத்தொடரை இவரே எழுதியதோடு, 'மரிக்கார்'  பாத்திரத்திலும் நடித்து அதையே தனது சிறப்புப் பெயராகக் கொண்டவர். இதுவே பின்னர் 'கோமாளிகள்' என்ற பெயரில் திரைப்படமாகியது. கே. எஸ். பாலச்சந்திரன் எழுதிய வானொலித் தொடர்நாடகமான 'கிராமத்துக்கனவுகள்' நாடகத்தில் யாழ்ப்பாண கிராமத்தில் வாழ்ந்த ஒரு இந்திய ஆசிரியராக குணசித்திர பாத்திரத்தில் நடித்து உருக வைத்தவர்.

## தொலைக்காட்சியில்
'மலையோரம் வீசும் காற்று', 'எதிர்பாராதது', 'காணிக்கை' போன்ற பல தொலைக்காட்சி நாடகங்களில் நடித்ததோடு எழுதித் தயாரித்தும் இருக்கிறார்.

## நடித்த திரைப்படங்கள்
* குத்துவிளக்கு (திரைப்படம்)
* கோமாளிகள்
* ஏமாளிகள்
* புதிய காற்று
* மாமியார் வீடு
* நான் உங்கள் தோழன்
* நாடு போற்ற வாழ்க
* Blendings - ஆங்கிலப்படம்
* நொமியன மினிசு - சிங்களப் படம்
* ஷார்மிளாவின் இதய ராகம்

## நடித்த மேடை நாடகங்கள்
* புரோக்கர் கந்தையா
* சுமதி
* காதல் ஜாக்கிரதை
* கலாட்டா காதல்

## மறைவு
மரிக்கார் எஸ்.ராம்தாஸ் சிறிது காலம் சுகவீனமுற்றிருந்த நிலையில் 2016 சூலை 13 அதிகாலை தனது 69வது அகவையில் சென்னையில் காலமானார்.
 
## மேற்கோள்கள்

பகுப்பு:ஈழத்துக் கலைஞர்கள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:ஈழத்து நாடக நடிகர்கள்
பகுப்பு:ஈழத்து வானொலிக் கலைஞர்கள்
பகுப்பு:ஈழத்து நாடகாசிரியர்கள்
பகுப்பு:2016 இறப்புகள்
வைக்கிங் திட்டம்

right|thumb|300px
thumb|300px|வைக்கிங் ஒழுக்குச்சிமிழ் (நாசா)
thumb|right|300px|வைக்கிங் 2 அனுப்பிய படம்
**வைக்கிங் திட்டம்** (*Viking Mission*) என்பது செவ்வாய்க் கோளை ஆராய்வதற்கென நாசா நிறுவனம் தயாரித்த ஒரு விண்வெளிப் பயணத் திட்டமாகும். வைக்கிங் 1, வைக்கிங் 2 என இரண்டு விண்கலங்கள் செவ்வாய்க்கு அனுப்பப்பட்டன. இதன் மொட்த்தாச் செலவு கிட்டத்தட்ட $1.0 பில்லியன் அமெரிக்க டாலர்கள் ஆகும். ஆகஸ்ட் 20, 1975 இல் வைக்கிங் 1 ஏவப்படட்து. அதே ஆண்டு செப்டம்பர் 9 இல் *வைக்கிங் 2* ஏவப்பட்டது. இரண்டும் "ஒழுக்குச் சிமிழ்" எனப்படும் *Orbiter Capsule*, மற்றும் "தளச் சிமிழ்" எனப்படும் *Lander Capsule* ஆகியவற்றைக் கொண்டு சென்றன. இரண்டு விண்வெளிக் கப்பல்களும் வெற்றிகரமாக செவ்வாயை அடைந்து பல விபரங்களை வண்ணப் படங்களுடன் பூமிக்கு அனுப்பின.

வைக்கிங்-1 ஏவிப் பத்து மாதங்களில் செவ்வாய்க் கோளைச் சுற்ற ஆரம்பித்து, ஜூலை 20, 1976 இல் செவ்வாயில் தரையிறங்கியது. அதே நேரம் வைக்கிங் 2 அதே ஆண்டு ஆகஸ்ட் 7 இல் செவ்வாய்க் கோளைச் சுற்றி வர ஆரம்பித்து, செப்டம்பர் 3, 1976 இல் தரையிறங்கியது.

## வைக்கிங் திட்ட முடிவு
இரண்டு வைக்கிங் விண்கலங்களினதும் முடிவுகள் பின்வருமாறு:

அனைத்து வைக்கிங் திட்டமும் முடிவில் மே 21 1983 இல் கைவிடப்பட்டது.

## வெளி இணைப்புகள்
* நாசாவின் செவ்வாய்க் கோளுக்கான வைக்கிங் திட்டம் - 
* செந்நிறக் கோளம் செவ்வாய் நோக்கி விண்வெளிக் கப்பல்கள் (சி. ஜெயபாரதனின் கட்டுரை)

பகுப்பு:செவ்வாய்த் திட்டங்கள்
பகுப்பு:செயற்கைக் கோள்கள்
பகுப்பு:அமெரிக்க விண்வெளித் திட்டங்கள்
பகுப்பு:வானுயிரியல்
சிம்மவிஷ்ணு

**சிம்மவிஷ்ணு** அல்லது **அவனிசிம்மன்** ஓரு பல்லவ அரசன் ஆவான். மூன்றாம் சிம்மவர்மனின் மகனான சிம்மவிஷ்ணு களப்பிரரின் ஆட்சியை வீழ்த்தி மீண்டும் பல்லவர் ஆட்சியை தொண்டை மண்டலத்தில் நிறுவினான். காஞ்சிக்கு தெற்கிலும் தன் இராச்சியத்தை விரிவு படுத்திய முதல் பல்லவ ஆரசன் சிம்மவிஷ்ணு ஆவான். சிம்மவிஷ்ணுவின் ஆட்சி காலத்திற்குட்பட்ட கல்வெட்டுகளோ செப்பேடு சாசனங்களோ கிடைக்கப்பெறாத நிலையில், அவனுக்குபின் ஆண்ட பல்லவர்களின் கல்வெட்டுகள் மற்றும் செப்பேடு சாசனங்கள் மூலமே இம்மன்னனை பற்றி அறிய முடிகின்றது. சிம்மவிஷ்ணுவின் மகனான மகேந்திரவர்மன் இயற்றிய மத்தவிலாசப் பிரஹசனம் என்னும் சமஸ்கிருத நாடகத்தில் சிம்மவிஷ்ணு பல நாடுகளை வெற்றிக்கொண்ட பேரரசனாய் சித்தரிக்கப்பட்டுள்ளான்.

## ஆட்சிக்காலம்

சிம்மவிஷ்ணுவின் ஆட்சிக்காலம் இதுவரை உறுதியாய் அறியப்படவில்லை. சமீபகால சாசன ஆராய்ச்சிகள் இக்காலம் கி.பி. 537 முதல் 570 வரையெனச் சான்றுறைக்கின்றன. சிம்மவிஷ்ணுவின் ஆட்சிக்காலம் கி.பி. 575 முதல் 615 வரையென ஒரு சாரர் கருதுகின்றனர்.

## இராச்சிய விரிவாக்கம்

சிம்மவிஷ்ணு முடியேற்ற காலத்தில் பல்லவ இராச்சியம் வீழ்ச்சியடைந்து கொண்டிருந்தது. தென்னிந்திய தீபகர்ப்பம் ஐந்து சாம்ராச்சியங்களாய் ஆளப்பெற்றது. தமிழ்நாடு மற்றும் இலங்கை பகுதிகள் பல்லவர் சோழர் பாண்டியர்களாலும், கேரளம் சேரர்களாலும், கர்நாடகம் சாளுக்கியர்களாலும் ஆளப்பட்டன. ஆறாம் நூற்றாண்டின் மத்தியில் சிம்மவிஷ்ணு சோழர், சேரர், பாண்டியர்களை ஒடுக்கி காஞ்சியை தலைநகராய்க் கொண்டு பல்லவ இராச்சியத்தை பரப்பினான். இதன் பின்னர் அமைந்த பல்லவ வம்சாவளியே பிற்காலப் பல்லவர் என அறியப்படுகின்றனர். இரு நூற்றாண்டுகள் நீடித்த, பலப்போர்களுக்கு காரணமான பல்லவ-சாளுக்கிய பகைமை தொடங்கியதும் சிம்மவிஷ்ணுவின் காலத்தில்தான்.

## சமயச் சார்பு

சிம்மவிஷ்ணு விஷ்ணு பக்தனாவான், அதனின் அவன் வைணவத்தை பின்பற்றினான் என அறியலாம். இது குறிப்பிடத்தக்கது ஏனெனில் இவன் மகன் மகேந்திரவர்மன் முதலில் சமண மதத்தை பின்பற்றி பின்னரே சைவத்திற்கு மாற்றப்பட்டான். மகாபலிபுரத்தில் உள்ள ஆதிவராகர் குடைவறைக் கோவிலில் சிம்மவிஷ்ணுவின் சிற்பத்தை காணலாம்.

## முடித்தொடர்ச்சி

சிம்மவிஷ்ணுவிற்குப் பின் அவன் மகனும் புகழ்பெற்ற பல்லவ அரசர்களில் ஒருவனுமான மகேந்திரவர்மன் முடியேற்றான்.

## ஆதாரங்கள்
* Mahendravarman I Pallava: Artist and Patron of Mamallapuram by Marilyn Hirsh, Artibus Asiae, Vol. 48, No. 1/2. (1987), pp.&nbsp;113

## வெளியிணப்புகள்
* Simhavishnu portrait 

பகுப்பு:பல்லவர்
பகுப்பு:இந்திய அரசர்கள்
1888

**1888**  (**[[ரோம எண்ணுருக்கள்|MDCCCLXXXVI]]**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் நெட்டாண்டாகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமானது.

## நிகழ்வுகள்
* ஜனவரி 27 - தேசிய புவியியற் கழகம் (National Geographic Society) அமைக்கப்பட்டது.
* ஆகஸ்ட் 7 - கிழிப்பர் ஜேக்கினால் கொலைசெய்யப்பட்டதாகக் கருதப்படும் மார்தா டப்ரம் என்னும் பெண்ணின் உடல் கண்டெடுக்கப்பட்டது.
* செப்டம்பர் 4 - ஒளிப் படச்சுருளைக் கண்டுபிடித்த ஜார்ஜ் ஈஸ்ட்மன் (படம்) "கோடாக்" என்பதை வியாபாரக் குறியீடாக காப்புரிமை செய்து கொண்டார். 
* டிசம்பர் 13 - யாழ்ப்பாணத்தில் இடம்பெற்ற சூறாவளியில் பலத்த சேதம் ஏற்பட்டது.

## தேதிகள் அறியப்படாத நிகழ்வுகள்
* சீனாவில் தொடருந்து சேவை அறிமுகப்படுத்தப்பட்டது.
* பின்லாந்தின் தேசிய காவியமான கலேவலா ஆங்கிலத்தில் முதன் முதலில் மொழிபெயர்க்கப்பட்டது.

## பிறப்புகள்
* செப்டம்பர் 5 - சர்வபள்ளி ராதாகிருஷ்ணன்
* அக்டோபர் 10 - நாமக்கல் கவிஞர் இராமலிங்கம் பிள்ளை
* நவம்பர் 7 - சி. வி. இராமன்
* பொன்னையாபிள்ளை

## இறப்புகள்

## 1888 நாட்காட்டி
றாமென்

றாமென் சீனாவில் தொடக்கத்தைக் கொண்ட, மாமிச  சூப்புடன் பரிமாறப்படும் நூடுல்ஸ் வகையான ஒரு யப்பானிய உணவாகும். இது பன்றி, கடல் பாசி, லீக்ஸ்　அல்லது　சோளம்　போன்றவற்றுடன்　பரிமாறப்படும்.　யப்பானி்ன் ஒவ்வொரு பகுதியும் ஒவ்வொரு வகையான றாமெனுக்கு பிரசித்தமாக காணப்படுகின்றது. உதாரணமாக டொன்குட்சூ றாமென் கியூசூ பகுதியிலும், மீசோ றாமென் ஒக்கைடோ பகுதியிலும் பிரசித்தமானது.

## வகைகள்

யப்பானில் றாமென் பல வகைகளில் கிடைக்கிறது. இவை உணவகம், புவியியல் அமைவு என்பவற்றுடன் வேறுபடக்கூடியது. பொதுவாக றாமென் இரண்டு முக்கியக் கூறுகளைக் கொண்டது. அவையாவன நூட்ல்ஸ், சூப் என்பனவாகும்.

## வெளி இணைப்புகள்

* International Ramen Manufacturers Association 
* Ramen Walker Magazine (Japanese)
* rameniac's map and guide to ramen styles in japan 
* World Ramen.net 
* Ramen Tokyo
* International Ramen Manufacturers Association 
* Ramen Database

பகுப்பு:சப்பான்
பகுப்பு:சப்பானிய உணவுகள்
வின்ரவுட்

**கேரியோ வின்ரவுட் பயர்வால்** ரைனி சாப்ட்வேர் மற்றும் கேரியோ ரெக்னோலொஜிஸ் விருத்தி செய்பட்ட பாதுகாப்புச் சுவர் (பயர்வால்), புரொக்சிசேவர், DHCP சேவர் மற்றும் DNS வசதிகளுடன் கணினி ஒன்றிற்கான இணைய வேகத்தைக் கட்டுப்படுத்தும் வசதியுடைய ஓர் மென்பொருள் ஆகும். இதில் ஒருங்கிணைக்கப்பட்ட மெக்காபி McAfee ஆண்டிவரைஸ் வசதிகளுடன் இணையத்தில் உள்ள தேவையற்றவற்றை கட்டுப்படுத்தும் வசதிகளும் உடையது.

## வெளியீட்டு வரலாறு்

பகுப்பு:மென்பொருள்
1781

**1781**  (**[[ரோம எண்ணுருக்கள்|MDCCLXXXI]]**) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 5 - வேர்ஜினியாவின் ரிச்மண்ட் நகரம் பிரித்தானியக் கடற்படையினரால் எரியூட்டப்பட்டது. 
* மார்ச் 13 - யுரேனஸ் கோள் வில்லியம் ஹேர்ச்செல் என்பவரால் கண்டுபிடிக்கப்பட்டது.
* செப்டம்பர் 4 - லாஸ் ஏஞ்சலஸ் நகரம் ஸ்பானிய ஆளுநரான ஃபிலிப்பே டி நெவெ என்பவரால் அமைக்கப்பட்டது.
* அக்டோபர் 16 - ஜோர்ஜ் வாஷிங்டன் வேர்ஜீனியாவின் யோர்க்டவுன் நகரைக் கைப்பற்றினார்.
* நவம்பர் 29 - கூலிகளை ஏற்றிச்சென்ற சொங் (Zong) என்ற கப்பல் மாலுமிகள் காப்புறுதிக்காக 133 ஆபிரிக்கர்களை கொன்று கடலுக்குள் எறிந்தனர்.

## தேதி அறியப்படாத நிகழ்வுகள்
* டங்ஸ்டன் கண்டுபிடிக்கப்பட்டது.

## பிறப்புகள்
* மார்ச்சு 5 - சார்ல்ஸ் டிலோவே இங்கிலாந்து அணியின் துடுப்பாட்டக்காரர்.
* ஸ்ரீமத் வேங்கடரமண பாகவதர்
* ஜோர்ஜ் ஸ்டீவன்சன், தொடருந்து கண்டுபிடித்தவர் (இ. 1848)

## இறப்புகள்

## 1781 நாட்காட்டி

## மேற்கோள்கள்

பகுப்பு:1781
தம்பையா ராஜகோபால்

thumb|right|ரி. ராஜகோபால்
**ரி. ராஜகோபால்** என அழைக்கப்படும் **தம்பையா ராஜகோபால்** (பிறப்பு: 4 அக்டோபர் 1942), இலங்கையின் புகழ்பெற்ற மேடை, வானொலி நடிகர். ஐநூறுக்கும் அதிகமான நாடகங்களில் நடித்துள்ளார். *அப்புக்குட்டி ராஜகோபால்* எனவும் இவர் அழைக்கப்பட்டார்.

## வாழ்க்கைச் சுருக்கம்
யாழ்ப்பாணத்தில், ஆனைக்கோட்டையைப் பிறப்பிடமாகக் கொண்டவர். தன் ஆரம்பக் கல்வியை மானிப்பாய் அமெரிக்கன் மிசன் பாடசாலையிலும், பின்னர் மானிப்பாய் இந்துக் கல்லூரியிலும் பயின்றார். 1959 ஆம் ஆண்டில் குறிப்பாகக் கல்லூரிக் காலங்களில் இல்லப்போட்டிகளின் கலைவிழாக்களில் நடிகனாக கால் பதித்தார். 1960களில் கலையரசு சொர்ணலிங்கத்தின் வழிந‌டத்தலில் ‘தேரோட்டி மகன்’ நாடகத்தின் மூலம் நாடக உலகில் காலடி எடுத்து வைத்தவர். "கோமாளிகள்" நாடகக் குழுவில் யாழ்ப்பாணத் தமிழில் பேசும் 'அப்புக்குட்டி' பாத்திரத்தின் மூலம் புகழ் பெற்றவர். தற்போது பிரான்ஸ் நாட்டில் வசித்து வரும் இவரது குடும்பம் ஒரு கலைக்குடும்பமாகும். அண்ணன்களான அரியரட்னம், மெய்கண்டதேவன், தம்பி தயாநிதி ('நையாண்டி மேளம்' நடிகர்) ஆகிய அனைவரும் நாடகக் கலைஞர்களே.

## வெள்ளிவிழாக் கலைஞர்
1990ல் பம்பலப்பிட்டி கதிரேசன் மண்டபத்தில் நடைபெற்ற விழாவில் தன் கலையுலக நண்பர்களான எஸ். ராம்தாஸ், எஸ். செல்வசேகரன், பி. எச். அப்துல் ஹமீட், கே. எஸ். பாலச்சந்திரன் ஆகியோருடன் வெள்ளிவிழாவைக் கொண்டாடியவர்.

## வானொலியில்
இலங்கை வானொலியில் வர்த்தக சேவை, தேசிய சேவை இரண்டிலும் ஏராளமான நாடகங்களில் நடித்த்வர். எஸ்.ராம்தாஸின் 'கோமாளிகள் கும்மாளம்', கே. எஸ். பாலச்சந்திரனின்' கிராமத்துக் கனவுகள்' போன்ற பல தொடர் நாடகங்களில் நகைச்சுவை பாத்திரங்களிலும், குணசித்திர பாத்திரங்களிலும் சிறப்பாக நடித்திருக்கிறார்.

## திரைப்படங்களில்
கோமாளிகள், ஏமாளிகள் போன்ற ஈழத்துத் திரைப்படங்களில் நடித்திருக்கிறார்.

## மேடையில்
கே. எம். வாசகர் (*புரோக்கர் கந்தையா*, *பார்வதி பரமசிவம்*), எஸ். ராம்தாஸ் (*காதல் ஜாக்கிரதை*, *கலாட்டா காதல்*), எஸ். எஸ். கணேசபிள்ளை (*கறுப்பும் சிவப்பும்*) ஆகியோரின் மேடை நாடகங்கள் பலவற்றில் நடித்தவர்.

## விருதுகள்
**கலாவினோதன்* பட்டம் (கொழும்புக் கலையகம், 1968)
**கலாவித்தகன்* பட்டம் (கொழும்புக் கலையகம், 1969)
**நகைச்சுவை மன்னன்* பட்டம் (இலங்கைக் கலாச்சார அமைச்சு 1978)
**மண்வாசனைக் கலைஞன்* (கொழும்புக் கலைவட்டம் 1978)
**ஈழத் தமிழ் விழிகள்* விருது (பிரான்ஸ் தமிழர் புனர்வாழ்வுக் கழகம்)

## வெளி இணைப்புகள்
*அப்புக்குட்டி ராஜ‌கோபாலுடன் ஒரு நேர்காணல்
*நாடக நடிகர், ஈழத்து ஆளுமை அப்புக்குட்டி ராஜகோபால், ஐபிசி தமிழ், 20 ஆகத்து 2022

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:ஈழத்து நாடக நடிகர்கள்
பகுப்பு:ஈழத்துக் கலைஞர்கள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:பிரான்சியத் தமிழர்
எசுவாத்தினி

**எசுவாத்தினி** (*Eswatini*, ), அதிகாரபூர்வமாக **எசுவாத்தினி இராச்சியம்** (*Kingdom of Eswatini*), முன்னர்: **சுவாசிலாந்து** (*Swaziland*) தெற்கு ஆபிரிக்காவில் உள்ள ஒரு நிலம்சூழ் நாடு ஆகும். இதன் எல்லைகளாக வடகிழக்கே மொசாம்பிக், வடக்கு, மேற்கு மற்றும் தெற்கே தென்னாப்பிரிக்கா ஆகிய நாடுகள் அமைந்துள்ளன. வடக்கிலிருந்து தெற்கே 200 கி.மீ. நீலமும், கிழக்கில் மேற்கே 130 கி.மீ. நீலமும் கொண்ட இந்நாடு ஆப்பிரிக்காவில் மிகச்சிறிய நாடுகளில் ஒன்றாகும். ஆனாலும், இதன் காலநிலை மற்றும் இட அமைப்பியல் ஆகியவை குளிர்ந்த மற்றும் சூடான, உலர்ந்த குறைந்த புல்வெளி வரை வெவ்வேறானவையாகும்.

இங்குள்ள பெரும்பாலானவர்கள் உள்ளூர் சுவாசி இனத்தவர்கள் ஆவர். இவரக்ளின் மொழி சுவாசி மொழி (சிசுவாத்தி) ஆகும் சுவாசிகள் தமது இராச்சியத்தை 18-ஆம் நூற்றாண்டின் நடுப்பகுதியில் மூன்றாம் உங்குவானேயின் தலைமையில் அமைத்தனர். 19-ஆம் நூற்றாண்டில் ஆட்சியில் இருந்த இரண்டாம் முசுவாத்தி மன்னரின் காலத்தில் இந்நாட்டின் எல்லைகள் விரிவாக்கப்பட்டன. இதன் இன்றைய எல்லைகள் 1881 இல் ஆபிரிக்காவுக்கான போட்டிக் காலத்தில் வரையறுக்கப்பட்டன. இரண்டாம் பூவர் போரை அடுத்து, இவ்விராச்சியம் சுவாசிலாந்து என்ற பெயரில் 1903 முதல் பிரித்தானியாவின் காப்புநாடாக ஆக்கப்பட்டது. 1968 செப்டம்பர் 6 இல் இது பிரித்தானியாவிடம் இருந்து விடுதலை பெற்றது. 2018 ஏப்ரல் 18 இல் *சுவாசிலாந்து இராச்சியம்* என்ற இதன் பெயர் அதிகாரபூர்வமாக *எசுவாத்தினி இராச்சியம்* என மாற்றப்பட்டது. இப்பெயரே சுவாசிகளினால் பொதுவாகப் பயன்படுத்தப்பட்டு வருகிறது.

## புவியியல்
left|200px   
சுவாசிலாந்தில் மொசாம்பிக் எல்லையில் பல மலைகளும் மழைக்காடுகளும் உள்ளன. பெரிய உசுத்து ஆறு உட்படப் பல ஆறுகள் இந்நாட்டில் பாய்கின்றன. இதன் தலைநகரான உம்பானேயில் (*Mbabane*) 67,200 பேர்  (2004) வசிக்கிறார்கள்.
    
## பொருளாதாரம்
சுவாசிலாந்து ஆப்பிரிக்காவின் ஒரு செல்வங்கொழிக்கும் நாடுகளில் ஒன்றானாலும், இது உலகின் வறிய நாடுகளில் ஒன்றாகும். இதன் 38.8% வீதமான மக்கள் எயிட்ஸ் நோயால் பாதிக்கப்பட்டுள்ளனர். பொட்சுவானாக்கு அடுத்தபடியாக இங்கு தான் அதிகமானோர் எயிட்ஸ் நோய்க்கு ஆளாகியுள்ளார்கள்.

## மதம்
82.70% வீதமானோர் இங்கு கிறிஸ்தவ மதத்தைப் பின்பற்றுகிறார்கள். இஸ்லாம்: 0.95%, பஹாய்: 0.5%, மற்றும் இந்து: 0.15%.http://www.religiousintelligence.co.uk/country/?CountryID=161 

## மேற்கோள்கள்

## வெளி இணைப்புகள்
* சுவாசிலாந்து அரசு இணையதளம்
* சுற்றுலாத்துறை
* டைம்ஸ் ஒஃப் சுவாசிலாந்து

பகுப்பு:தெற்கு ஆப்பிரிக்க நாடுகள்

பகுப்பு:முன்னாள் பிரித்தானியக் குடியேற்றங்கள்
பகுப்பு:இராச்சியங்கள்
பகுப்பு:நிலம்சூழ் நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
கவுண்டர்

**கவுண்டர்** (*Gounder*)  என்ற சொல் தமிழ்நாடு, கேரளம் மற்றும் கருநாடகம் ஆகிய மாநிலங்களில் உள்ள சில சமூகங்களால் பயன்படுத்தப்படும் சாதி பட்டப் பெயராகும்.

## வரலாறு
*கவுண்டர்* என்பது  ராஷ்டரகூட அரசர்கள், நுளம்ப பல்லவ வேந்தர்கள், ஆட்சியில் நாடு அல்லது ஊர் அதிகாரம் பெற்றவர். காமுண்டன் எனச் சொல்லப்பட்டார். இப்பெயர் இந்நாட்டில் வந்து காமிண்டன் என்று திரிந்தது போலும் - காமுண்ட - காமிண்ட என்னும் பெயர், கிராமப் பெரிய தனக்காரர்கள் பெற்று நாளடைவே காவண்ட - காவுண்ட என்று, பின் கவண்ட - கவுண்ட என்று மருவிற்று என்பது கல்வெட்டு ஆய்வாளர்கள் கருத்து. இது போலவே கன்னட தேசத்தார் கவுடு, கௌடா என்று வழங்குகிறார்கள் - கவுண்டிக்கை என்பது ஊர்ப்பெரிய தனத்தைக் குறித்ததாக வழக்கத்திலிருக்கிறது. நாட்டுக் கவுண்டன் - ஊர்க் கவுண்டன் என்பதாலறியலாம். முதன்மையாளர் கொள்ளும் பெயரை அவர்கள் சுற்றத்தவர்களும் பாராட்டலாயினர். அங்கங்கு ஊர் முதன்மை பெற்றுள்ளவர்களான கொங்கு வேளாளர், வன்னியர், வேட்டுவர், ஊராளி கவுண்டர், குறும்பர் மற்றும் வொக்கலிகர் ஆகிய வகுப்பினர் கவுண்டர் பட்டத்தை பயன்படுத்துகின்றனர். இவர்களை தவிர கருநாடகத்திலிருந்து வந்து குடியேறிய கன்னட இனத்தைச் சேர்ந்த வொக்கலிகர் (கவுடா) என்பர்.

## மேற்கோள்கள்

## வெளி இணைப்புகள்
* http://www.tnpsc.gov.in/communities-list.html#dc 
* http://www.tn.gov.in/department/bclist.htm
* http://ncbc.nic.in/backward-classes/tamilnadu.htm

பகுப்பு:சாதிகள்
பகுப்பு:கொங்கு
பகுப்பு:கவுண்டர்
பகுப்பு:தமிழரில் சாதிகள்
1522

**1522** (**[[ரோம எண்ணுருக்கள்|MDXXII]]**) ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஏப்ரல் 27 - மிலான் நகரைக் கைப்பற்ற இடம்பெற்ற போரில் பிரெஞ்சு மற்றும் சுவிட்சர்லாந்துப் படையினரை ஸ்பானியப் படையினர் தோற்கடித்தனர்.
* செப்டம்பர் 6 - பேர்டினண்ட் மகலனின் விக்டோரியா கப்பல் உயிர் தப்பிய 18 பேருடன் ஸ்பெயினை வந்தடைந்து, முதன் முதலில் உலகைச் சுற்றி வந்த கப்பல் என்ற பெயரைப் பெற்றது.

### தேதி அறியப்படாதவை
* சென்னையில் போர்த்துக்கீசர் சாந்தோம் என்ற துறைமுகத்தை நிறுவினர்.

## அறிவியல்

## பிறப்புகள்

## இறப்புகள்

## 1522 நாட்காட்டி

## மேற்கோள்கள்

பகுப்பு:1522
இலாகூர்

thumb|இலாகூர் நகரம்
**இலாகூர்** (*Lahore*; ;  ) பாகிஸ்தானின் பஞ்சாப் மாநிலத்தின் தலைநகராகவும், இலாகூர் மாவட்டத்தின் நிர்வாகத் தலைமையிடாகவும் உள்ளது. மேலும் இது  பாக்கித்தானின் இரண்டாவது பெரிய நகராகவும் விளங்குகிறது. இது **முகலாயரின்** **நந்தவனம்** என்று அழைக்கப்படுகிறது. இது ரவி ஆற்றின் அருகில் பாக்கித்தான் - இந்திய எல்லைக்கு அருகில் உள்ளது. பாக்கித்தானிலுள்ள வளமான மாநிலங்களில் லாகூரும் ஒன்றாகும். 2014 ஆம் ஆண்டு நிலவரப்படி இதன் மொத்த உள்நாட்டு உற்பத்தி $58.14 பில்லியன் அகும். பஞ்சாப் மாகாணத்தின் (பிரித்தானிய இந்தியா) பண்பாடு மையமாக இலாகூர் விளங்குகிறது.,  பாக்கித்தானின் முற்போக்கான, வளர்ச்சியடைந்து வருகிற  பலப்பட்டறையர் சேர் நகரங்களில் ஒன்றாகக் கருதப்படுகிறது.  

லாகூரின் தொன்ம வரலாற்றின் அடிப்படையில் முகலாயக் கட்டிடக்கலை  மற்றும் பிரித்தானியப் பேரரசு காலத்திய  கட்டிட வேலைப்பாடுகளின் பெரும்பாலானவை இங்கு பாதுகாக்கப்பட்டு வருகிறது. பஞ்சாபி மொழி அம்மாநிலத்தின் முதன்மை மொழியாகப் பேணப்பட்டு வருகிறது. இருப்பினும் உருது மற்றும் ஆங்கிலம் போன்ற மொழிகள் பரவலாகப் பேசப்பட்டு வருகிறது. லாகூரின் மக்கள் தொகை கிட்டத்தட்ட 7 மில்லியன் (1998இல்) ஆகும். கராச்சிக்கு அடுத்ததாக பாக்கித்தானில் மிகப்பெரிய நகராகவும், உலகின் 23வது பெரிய நகரமாகவும் இது உள்ளது.

லாகூரின் துவக்கமானது மிகவும் தொன்மையானது ஆகும். லாகூரின் வரலாற்றுக் காலங்களில் இந்த நகரம் பல பேரரசர்களால் ஆட்சி செய்யப்பட்டுள்ளது. குறிப்பாக இந்து சாஹுஸ்,காஸ்னாவிட்ஸ், குர்ரிட்ஸ் மற்றும் இடைக்காலங்களில் சுல்தான்களாலும் ஆட்சி செய்யப்பட்டுள்ளது.  16-ஆம் நூற்றாண்டின் பிற்பகுதி முதல் 18-ஆம் நூற்றாண்டு இறுதியிலும் முகலாயப் பேரரசுகளின் கீழ் இந்நகரம் ஆட்சி செய்யப்பட்டது. இவர்களின் காலத்தில் இலாகூர் சிறப்பின் உச்சத்தை அடைந்தது. முகலாயர்களின் காலத்தில் லாகூரானது பல ஆண்டுகள் பாக்கித்தானின் தலைநகரமாக விளங்கியது. 1739 ஆம் ஆண்டில் பாரசீகப் பேரரசர் நாதிர் ஷாவினால் இலாகூர் நகரம் கைப்பற்றப்பட்டது. பல நிர்வாகப் போட்டிகளினால் இவர்களின் ஆட்சி சிதையத் துவங்கியது. பின் சீக்கியப் பேரரசு ஆட்சியமைத்தது. இவர்களின் காலத்தில் 19-ஆம் நூற்றாண்டுத் துவக்கத்தில் மீண்டும் இலாகூர் தலைநகரமாக ஆனது. இழந்த அதன் சிறப்புகளையும் பெற்றது. 

பின் இலாகூர் பிரித்தானியாவின் இந்தியப் பேரரசுவின் கீழ் இணைக்கப்பட்டது. பஞ்சாப் (இந்தியா) தலைநகரம் ஆனது. பாக்கித்தான் பிரிவினையின் போது பல கலவரங்கள் ஏற்பட்டன. 1947 ஆம் ஆண்டில் பாக்கித்தான் விடுதலை பெற்றது. பின் இலாகூர் நகரமானது பஞ்சாப் மாகாணத்தின் தலைநகரம் என அறிவிக்கப்பட்டது. தற்போது உலகத்திலேயே அதிக பஞ்சாபி  மக்கள் அதிகம் வசிக்கக் கூடிய நகரமாக இலாகூர் உள்ளது.

## சொற்பிறப்பியல்
இலாகூர் எனும் பெயர் எவ்வாறு தோன்றியது என்பது பற்றிய தெளிவான வரலாற்று ஆதாரங்கள்  எதுவும் இல்லை. ஆனால் இதன் பெயரானது லோஹார், லொஹர், ராவர் என்ற பெயர்களில் முஸ்லிம் வரலாற்று ஆய்வாளர்களால் குறிப்பிடப்பட்டுள்ளது. அல்-பிருனி எனும் அபூ இராய்ஹான் முகம்மத் இபின் அகமத் அல்-பிரூனீ எனும் எழுத்தாளர் 11-ஆம் நூற்றாண்டில் தான் எழுதிய கனன் எனும் நூலில் லோஹவர் என்ற பெயரில் இலாகூர் நகரத்தினைக் குறிப்பிடுகிறார்.  அமீர் குஸ்ராவ் எனும் எழுத்தாளர் தில்லி சுல்தானகத்தில் வாழ்ந்த போது இந்த நகரத்தினை லஹானுர் என்று குறிப்பிட்டுள்ளார்.  ராஜ்புத்தின் காலத்தில் இந்த நகரத்தின் பெயரானது லவ்கோட் எனக் குறிப்பிடப்பட்டுள்ளது. 

## மேற்கோள்கள்

## வெளி இணைப்புகள்

* இலாகூர் நகராட்சி 
* இலாகூர் வரைபடங்கள் 

பகுப்பு:பாகிஸ்தான் நகரங்கள்
பகுப்பு:பஞ்சாப் (பாகிஸ்தான்)
*
பகுப்பு:பஞ்சாப் (பாகிஸ்தான்) மாகாணத்தின் நகரங்கள்
கோ சன்

**கோ சன்** (*Ko San*, பிறப்பு: அக்டோபர் 19, 1976) தென்கொரிய உயர் தொழில்நுட்ப நிறுவனத்தின் ஆய்வாளரும் தொழில்முனைவோரும் ஆவார்.

## ஆரம்ப வாழ்க்கை
கோ புசான் நகரில் அக்டோபர் 19, 1976 இல் பிறந்தார். சிறுவயதிலேயே தந்தையை இழந்த இவரையும் இவரது சகோதரியையும் தாயார் வளர்த்தார். மேல்நிலைப் பள்ளியில் சீன மொழியை முக்கிய பாடமாக கொண்டு தேர்ந்த கோ, சோல் தேசிய பல்கலைக்கழகத்தில் கணிதத்துறையில் இணைந்தார். 2004 ஆம் ஆண்டு தென்கொரிய தேசிய புதுனர் குத்துச் சண்டைப் போட்டியில் வெண்கலப்பத்தக்கதைப் பெற்றார், மேலும் அதே ஆண்டு சீனாவின் சிஞ்சியாங் மாகாணத்தில் உள்ள 7,546 மீட்டர் உயரமான முஸ்டக் அடா மலையையும் ஏறினார்.

## விண்ணோடியாகத் தெரிவு
2006 டிசம்பர் 25 அன்று கோ, சோயூஸ் டிஎம்ஏ-12 விண்கலத்தில் விண்ணோடுவதற்கான தென்கொரியாவின் முதல் விண்ணோடிக்கான தேர்வுகளில் இறுதிச் சுற்றுக்கு தெரிவானார். 2005 செப்டம்பர் 5 இல் தென்கொரிய அறிவியல் தொழினுட்ப அமைச்சு, உருசியாவில் நடைபெற்ற பயிற்சி மற்றும் தேர்வுகளின் மூலம் கோவை 29வயதான யீ சூ யியொன்னுக்கு மேலாக தெரிவு செய்தது. ஆனாலும், கோ விண்ணோடிகளின் யூரி ககாரின் பயிற்சி நிலையத்தில் பாதுகாப்பு நடைமுறைகளை இரு தடவைகள் மீறியதாகக் கூறி உருசிய நடுவண் விண்வெளி நிறுவனம் இவருக்குப் பதிலாக வேறொருவரை தெரிவு செய்யுமாறு கேட்டது. இதனால், அவரது தெரிவு மீளப் பெறப்பட்டது.

உருசியாவில் இருந்து திரும்பிய கோ, தொடர்ந்து கொரிய விண்வெளி ஆய்வு நிலையத்தில் பணி புரிந்தார்.

## வெளியிணைப்புகள்
*Korean Will Go Into Space in 2008 
*Two astronaut finalists pass medical checks
*Spacefacts biography of Ko San

## ஆதாரங்கள்

பகுப்பு:விண்வெளி வீரர்கள்
பகுப்பு:1976 பிறப்புகள்
பகுப்பு:தென் கொரிய மக்கள்
பகுப்பு:வாழும் மக்கள்
கோப்பெருஞ்சோழன்

உறையூரிலிருந்து அரசாண்டு வந்த சோழர் குல மன்னர் கோப்பெருஞ்சோழன். அவர் அக்காலத்தில் வாழ்ந்த மற்றொரு புகழ் வாய்ந்த சோழ மன்னன் ஆவான். இம்மன்னன் தாமே ஒரு புலவராய் இருந்ததோடு, பிசிராந்தையார், போத்தியார் ஆகிய இரு புலவரின் நெருங்கிய நட்பை பெற்றிருந்தார்.

## மேற்கோள்கள்

பகுப்பு:முற்காலச் சோழர்கள்
மதுவந்தி

**மதுவந்தி** ஒரு ராகத்தின் பெயர். இது வடமொழிச் சொல். இதற்கு தேனைப் போன்ற இனிமையானது என்று பொருள். இந்த ராகம் 59 வது மேளகர்த்தாவான தர்மவதியின் ஜன்யம் ஆகும். இந்த ராகத்தை 'துக்கடா' என்று அழைப்பார்கள். ஜனரஞ்ஜகமான பாடல்களுக்கு அதிகமாக பயன் படுத்துவர்.

## இதன் வாத்தியஸ்வரம்
thumb|right|250px|மதுவந்தி ஆரோகணச் சுரங்கள் C யிலிருந்து தொடக்கம்
thumb|right|250px|மதுவந்தி அவரோகணச் சுரங்கள் C யிலிருந்து தொடக்கம்

* ஆரோகணம்:  ஸ க ம ப நி ஸ  
* அவரோகணம்: ஸ நி த ப ம க ரி ஸ

## இந்த ராகத்தில் அமைந்த கர்நாடக இசை பாடல்கள்
* கண்ட நாள் முதல் (N.S.ராமசந்திரன்)
* நரஜன்ம பந்தாகே (புரந்தர தாசர்)
* எப்படி நான் அழைப்பேன் ( சிதம்பரநாதன்)
* நின்னையே ரதி (பாரதியார்)
* அனுமனை அனுதினம் நினை மனமே - ராகமாலிகை
* நினையே -தில்லானா (லால்குடி ஜெயராமன்)
* தில்லானா (கணேஷ் & குமரேஷ்)

## திரையிசைப் பாடல்கள்
* நந்தா என் நிலா -  நந்தா என் நிலா - தஷிணமூர்த்தி.
* ஹலோ மை டியர் - மன்மத லீலை - எம். எஸ். விஸ்வநாதன்
* வானவில்லே - ரமணா - இளையராஜா
* கனா காணும் - 7ஜி ரெயின்போ காலனி - யுவன் ஷங்கர் ராஜா

பகுப்பு:தர்மவதியின் ஜன்னிய இராகங்கள்
1820கள்

**1820கள்** என்றழைக்கப்படும் பத்தாண்டு காலம் 1820ஆம் ஆண்டு துவங்கி 1829-இல் முடிவடைந்தது.

## நிகழ்வுகள்
* 1820 -- இலங்கையில் டச்சுக்காரரினால் தடை செய்யப்பட்டிருந்த மடு தேவாலயம் மீண்டும் மக்களின் வழிபாட்டிற்குத் திறந்து விடப்பட்டது.
* 1821 - யாழ்ப்பாண வாவியில் இறந்த சங்குகள் (*chanks*) கண்டுபிடிக்கப்பட்டன.
* 1823 - யாழ்ப்பாணத்தில் பட்டிக்கோட்டா செமினறி உருவாக்கப்பட்டது..
* கிறீஸ் ஒட்டோமான் இராச்சியத்திடம் இருந்து விடுதலை பெற்றது.
* ஸ்பெயின் மற்றும் போர்த்துக்கல்லிடம் இருந்து பல நாடுகள் விடுதலை பெற்றன:
** மெக்சிக்கோ (1821)
** பிரேசில் (1822)

## இலங்கையின் ஆளுநர்கள்
* 1822 - சேர் எட்வேர்ட் பஜெட்
* 1824 - சேர் எட்வேர்ட் பார்ன்ஸ்

## மேற்கோள்கள்
51826 கல்பனாசாவ்லா

**51826 கல்பனாசாவ்லா** (2001 OB34) என்பது ஒரு விண்கல் (asteroid). இது இந்தியாவில் பிறந்த கல்பனா சாவ்லா என்னும் விண்வெளி வீராங்கனையின் நினைவாக பெயர் சூட்டப்பட்ட விண்கல். STS-107 என்னும் விண்வெளி ஊர்திக்கலம் *கொலம்பியா* தன் விண்வெளிப் பயணத்தை முடித்துவிட்டு, பெப்ரவரி 1, 2003ல் நில உலகின் காற்று மண்டலத்தினுள் மீண்டும் நுழையும் பொழுது வெடித்துச் சிதறிய கொடும் நிகழ்வில் கல்பனா சாவ்லா உயிரிழந்தார். இதே போல 51823 முதல் 51829 வரை எண்ணுள்ள விண்கற்களும் கொலம்பியா விண்வெளி ஊர்தியில் உயிரிழந்தவர்களில் நினைவாக பெயர்சூட்டப்பட்டுள்ளன.

51826 கல்பனாசாவ்லா என்னும் விண்கல் ஜூலை 19, 2001ல் பாலோமர் தொலைநோக்கியகத்தில் கண்டுபிடிக்கப்பட்டது.

## வெளி இணைப்புகள்

* நாசா விண்வெளி ஊர்தி கொலம்பியா புகழ்மொழிப் பக்கம் (NASA JPL - Space Shuttle Columbia Tribute page)  
* Orbital simulation and data for 51826 Kalpanachawla 
## மேற்கோள்கள்

பகுப்பு:புவியருகு விண்பொருட்கள்
1822

**1822**  (**[[ரோம எண்ணுருக்கள்|MDCCCXXII]]**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு ஞாயிற்றுக்கிழமையில் ஆரம்பமானது.

## நிகழ்வுகள்
* பெப்ரவரி 2 - இலங்கையின் ஆளுநராக சேர் எட்வேர்ட் பஜெட் நியமிக்கப்பட்டார்.
* ஜூலை 28 - பெரு விடுதலை அடைந்தது.
* செப்டம்பர் 7 - பிரேசில் போர்த்துக்கல்லிடம் இருந்து விடுதலை பெற்றது.

## தேதி அறியப்படாத நிகழ்வுகள்
* யாழ்ப்பாணம் நல்லூரில் வண. ஜோசப் நைற் என்பவரால் நல்லூர் ஆங்கிலப் பாடசாலை ஆரம்பிக்கப்பட்டது.

## பிறப்புகள்
* ஜூலை 20 - கிரிகோர் ஜோஹன் மெண்டல்
* அக்டோபர் 10 - சாமுவேல் ஃபிஸ்க் கிறீன்
* டிசம்பர் 18 - ஆறுமுக நாவலர்
* டிசம்பர் 24 - ஹெர்மைட்
* டிசம்பர் 27 - லூயி பாஸ்டர்

## இறப்புகள்

## 1822 நாற்காட்டி

## மேற்கோள்கள்

*
கொழும்பு சர்வதேச விமான நிலையம், இரத்மலானை

**கொழும்பு சர்வதேச விமான நிலையம், இரத்மலானை** (*Colombo International Airport, Ratmalana*, ) இலங்கை யின் பன்னாட்டு வானூர்தி சேவைகளுக்காகவும் மற்றும் இராணுவத் தேவைகளுக்காகவும் பாவிக்கப்படும் ஒரு வானூர்தி நிலையம் ஆகும். இது முன்னர் இலங்கையின் ஒரேயொரு பன்னாட்டு விமான நிலையமாக இருந்தது. இவ்வானூர்தி நிலையம் இலங்கையின் தலைநகர் கொழும்பின் புறநகரான இரத்மலானையில் அமைந்திருக்கிறது.

1934ஆம் ஆண்டில் அன்றைய இலங்கை அரசாங்க சபை இரத்மலானையில் வானூர்தி நிலையம் கட்டுவதற்கு முடிவெடுத்தது. நவம்பர் 27, 1935 அன்று முதலாவது வானூர்தி மதராசில் இருந்து வந்திறங்கியது.

இரண்டாம் உலகப் போரின் போது இது பிரித்தானியாவின் ரோயல் வான்படையினரின் தளமாகப் பயன்பட்டது. ஜப்பானிய வானூர்திகளுக்கெதிரான பல தாக்குதல்களுக்கு இவ்விமான நிலையம் பயன்பட்டது. மேற்கு அவுஸ்திரேலியாவின் தலைநகரான பேர்த்தில் இருந்து இடைத்தங்கல் இல்லாமல் வானூர்திகள் இங்கு வந்து போயின. போரின் பின்னரும் பேர்த்தில் இருந்தான பயணம் நடைபெற்று வந்தது. 1946 சூன் 1 இல் இந்நிலையம் மீண்டும் பொது மக்களின் பயன்பாட்டிற்குத் திறக்கப்பட்டது.

இதன் ஓடுபாதை 1833 மீட்டர் நீளமானது.

## விபத்துகளும் நிகழ்வுகளும்
*1961 நவம்பர் 15: இந்தியன் ஏர்லைன்சின் விக்கர்ஸ் விஸ்கவுன்ட் விடி-டிஐஎச் இணை விமானி தரையிறங்கும் போது தரையிறங்கு அமைப்பைத் திரும்பப் பெற்றபோது வானூர்தி பொருளாதாரப் பழுதுபார்ப்புக்கு அப்பால் சேதமடைந்தது.

*1978 செப்டம்பர் 7 - ஏர் சிலோன் நிறுவனத்தின் ஓக்கர் சிட்லி எச்.எஸ் 748 வானூர்தி இரத்மலானை வானூர்தி நிலையத்தில் தரித்து நிற்கும் போது, வானூர்தி நிலைய சரக்கு ஏற்றும் துறையில் குண்டு வெடித்ததில், வானூர்தி தீப்பிடித்து சேதமடைந்தது.

*1998 செப்டம்பர் 29 - பலாலி விமான நிலையத்தில் இருந்து இரத்மலானை நோக்கிப் புறப்பட்ட அன்டோனொவ் ஏஎன்-ஆர்வி லயன் ஏர் 602 பயணிகள் வானூர்தி, வட-மேற்குக் கரையில் கடலில் வீழ்ந்தது. அதில் பயணம் செய்த அனைத்து 55 பயணிகளும், பணியாளர்களும் கொல்லப்பட்டனர்.

*2014 திசம்பர் 11 - பண்டாரநாயக்க பன்னாட்டு வானூர்தி நிலையத்தில் இருந்து புறப்பட்ட அன்டனோவ் ஏஎன்-32 படைத்துறை விமானம் அத்துருகிரிய என்ற இடத்தில் வீழ்ந்தது.

## மேற்கோள்கள்

## வெளி இணைப்புகள்

* Sri Lanka Air Force Base Ratmalana

பகுப்பு:இலங்கை வானூர்தி நிலையங்கள்
பகுப்பு:கொழும்பு மாவட்டம்
பகுப்பு:இரண்டாம் உலகப் போர்
சோ ஓயு மலை

**சோ ஓயு** (அல்லது கோவோவுயாக்; நேபாள மொழியில் चोयु சோயு, திபெத்திய மொழியில் *jo bo dbu yag* ஜொ போ த்பு ஓயு, சீன மொழியில் 卓奧有山 சௌ ஆஓயு ஷான்) மலையானது உலகிலேயே ஆறாவது உயரமான மலை ஆகும். இது இமய மலைத்தொடரில் உள்ளது. எவரெஸ்ட் மலைக்கு மேற்கே 20 கி.மீ தொலைவில் நேபாளத்திற்கும் சீனாவிற்கும் இடையே உள்ளது. சோ ஓயு என்றால் திபெத்திய மொழியில் பசும்நீல அம்மன் என்று பொருள்படும்.

சோ ஓயு மலையை முதன்முதலாக ஏற 1952ல் எரிக் ஷிப்டொன் (Eric Shipton) தலைமியில் ஒரு முகாம் முயன்றது. ஆனால் 6,650 (21,820 அடி) உயரத்திற்கு மேலே அன்றைய நிலைமையில் ஏற முடியாதவாறு பனி முகடு ஒன்றை எதிர்கொள்ள வேண்டியிருந்ததால் ஏறுவது கைவிடப்பட்டது. இன்றைய முறைப்படி இவ்வகை பனி முகடுகளைக் கடக்க கையிறேணிகள் பயன்படுத்தப்படுகின்றது. அக்டோபர் 19, 1954ல் முதன்முத்லாக
ஹெர்பர்ட் டிச்சி (Herbert Tichy), யோசெப் யோஃலெர் (Joseph Jöchler) மற்றும் ஷெர்ப்பா பசாங் தவா லாமா (Pasang Dawa Lama) ஆகியவர்கள் தென்மேற்கு முகமாக ஏறி வெற்றி கண்டார்கள். இவர்கள் ஆஸ்ட்டிரியா நாட்டின் அணியினர் ஆவர். சோ ஓயு மலைதான் 8000 மீட்டருக்கும் அதிகமான உயரமுள்ள மலைகளில் ஐந்தாவதாக ஏறி வெற்றி கொண்ட மலை. இதற்கு முன்னர் மற்றவர்கள் அன்னபூர்னா மலையை ஜூன் 1950லும், எவரெஸ்ட் மலையை மே 1953லும், நங்கா பர்பத் மலையை ஜூலை 1953லும், கே-2 மலையை ஜூலை 1954லிலும் ஏறி வெற்றி கொண்டனர்.

பகுப்பு:எண்ணாயிரம் மீட்டரை மீறும் மலைகள்
பகுப்பு:இமயமலைத் தொடர்
பகுப்பு:நேபாள மலைகள்
இலோட்ஃசே மலை

**இலோட்ஃசே** என்னும் மலை (Lhotse, நேபாளியில் **ल्होत्से**, சீனாவில் **Lhozê**; திபேத்திய மொழியில்: *lho rtse*; சீன மொழியில்: 洛子峰, பின்யிங்ல்: *Luòzǐ Fēng*) உலகிலேயே 4 ஆவது மிக உயரமான மலை ஆகும். இதன் உயரம் 8,516 மீ ஆகும். இமய மலைத் தொடரில் எவரெசுட்டு மலையுடன் சவுத் கால் என்னும் இடத்துடன் தொடர்புடையது. இம்மலை திபெத்துக்கும் (சீனாவின் பகுதி) நேபாளத்திற்கும் இடையே உள்ள எல்லைப்பகுதியில் உள்ளது.

## மேற்கோள்களும் அடிக்குறிப்புகளும்


பகுப்பு:இமயமலைத் தொடர்
பகுப்பு:எண்ணாயிரம் மீட்டரை மீறும் மலைகள்
எஸ். செல்வசேகரன்

**எஸ். செல்வசேகரன்** (*S. Selvasekaran*, இறப்பு: டிசம்பர் 28, 2012, அகவை: 64) கொழும்பைப் பிறப்பிடமாகக் கொண்ட புகழ்பெற்ற மேடை, வானொலி, திரைப்பட நடிகர். கோமாளிகள் நாடகத் தொடரில் சிங்கள மொழியில் பேசும் 'உபாலி' பாத்திரத்தில் நடித்து புகழ் பெற்றதை அடுத்து "உபாலி செல்வசேகரன்" எனவும் அழைக்கப்பட்டார். நகைச்சுவையோடு குணசித்திர பாத்திரங்களிலும் திறமையாக நடித்தவர்.

## வாழ்க்கைச் சுருக்கம்
செல்வசேகரனின் பெற்றோர் முத்தையா, அந்தோனியம்மா. இலங்கையின் தெற்கே பாணந்துறையில் பிறந்தார். தந்தை பானந்துறையில் ஒரு உடுப்புத் தைக்கும் கடை வைத்திருந்தார். பின்னர் கொட்டாஞ்சேனைக்குக் குடி பெயர்ந்தார்கள். கொழும்பு கொச்சிக்கடை சென் பெனடிக்ட் கல்லூரியில் கல்வி பயின்றார் செல்வசேகரன்.

## வானொலியில்
இலங்கை வானொலியின் வர்த்தக சேவையில் எஸ். ராம்தாசின் "கோமாளிகள் கும்மாளம்' தொடரிலும், எஸ். எஸ். கணேசபிள்ளையின் 'இரை தேடும் பறவைகள்' தொடரிலும் கே. எஸ். பாலச்சந்திரனின் 'கிராமத்துக் கனவுகள்' தொடரிலும் முக்கிய பாத்திரங்களில் நடித்தார்.

## தொலைக்காட்சியில்
ரூபவாகினியில் 'எதிர்பாராதது' முதலிய தொலைக்காட்சி நாடகங்களில் நடித்தார்.

## திரைப்படங்களில்
கோமாளிகள், ஏமாளிகள், நாடு போற்ற வாழ்க போன்ற இலங்கைத் திரைப்படங்களில் நடித்தார். நடிகர் வி. பி. கணேசனுக்கு புதிய காற்று, நான் உங்கள் தோழன், நாடு போற்ற வாழ்க போன்ற படங்களில் பின்னணிக் குரல் கொடுத்தவர் இவரே. இதனால் இவர் நாடு போற்ற வாழ்க படத்தில் நடித்தபோது இவருக்கு எஸ். என். தனரத்தினம் குரல் கொடுக்க நேர்ந்தது. புஞ்சி சுரங்கனாவ, மச்சான், மாபா, சூரியஹரன ஆகிய சிங்களத் திரைப்படங்களிலும் இவர் நடித்திருக்கிறார். 'புஞ்சி சுரங்கனாவி’ என்ற படத்தில் நடித்ததற்காக இவருக்கு சிறந்த துணை நடிகருக்கான விருதும் வழங்கப்பட்டது.

## மேடை நாடகங்களில்
கே. எம். வாசகரின் 'சுமதி', எஸ். ராம்தாசின் 'காதல் ஜாக்கிரதை', 'கலாட்டாக் காதல்' உட்படப் பல மேடை நாடகங்களில் நடித்திருந்தார்.

## மேற்கோள்கள்

## வெளி இணைப்புகள்
*ஞாபக வீதியில்.., தினகரன் வாரமஞ்சரி, ஏப்ரல் 11, 2010

பகுப்பு:ஈழத்துக் கலைஞர்கள்
பகுப்பு:ஈழத்து நாடக நடிகர்கள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:ஈழத்து வானொலிக் கலைஞர்கள்
பகுப்பு:2012 இறப்புகள்
பகுப்பு:கொழும்பு மாவட்ட நபர்கள்
எண்ணாயிரம் மீட்டரை மீறும் மலைகள்

**எண்ணாயிரத்தவை** (*eight-thousanders*) அல்லது **எண்ணாயிரம் மீட்டரை மீறும் மலைகள்** என்பது கடல் மட்டத்திலிருந்து 8,000 மீட்டர் (26,247 அடி) அல்லது அதற்கு மேற்பட்ட உயரமான பதினான்கு தனித்தனி மலைகளைக் குறிக்கும் சொற்றொடராகும். இவை அனைத்தும் ஆசியாவில் இமாலய மலைத்தொடர் மற்றும் கரக்கோரம்  மலைப் பகுதிகளில் அமைந்திருக்கின்றன. இமயமலைத் தொடரில் மட்டுமே 8,000 மீட்டரை மீறும் மலைகள் உள்ளன.  உலகில் வேறு எங்கும் 7,000 மீட்டர் உயர மலைகள் கூடக் கிடையாது என்பது குறிப்பிடத்தக்கது.

## எண்ணாயிர மீட்டரை மீறும் மலைகளின் பட்டியல்

* As of September 2003, data from *[[Chinese National Geography]]* 2006.8, page **77**.

## 8000 மீட்டரை மீறிய 14 மலைகள் எல்லாவற்றையும் ஏறி வெற்றி நாட்டிய 14 மலையேறிகள்

## படிமங்கள்

Image:Everest kalapatthar crop.jpg| எவரெஸ்ட்
Image:K2-big.jpg| கே-2 கொடுமுடி
Image:Kangchenjunga.JPG| கஞ்சன்சுங்கா மலை
Image:LhotseMountain.jos.500pix.jpg| லோட்ஸே மலை
படிமம்:Himalaya_annotated.jpg|மக்காலு
Image:ChoOyu-fromGokyo.jpg| சோ ஓயு மலை
Image:DhaulagiriMountain.jos.500pix.jpg| தௌளகிரி
படிமம்:|மனசுலு
Image:Nanga parbat, Pakistan by gul791.jpg| நங்கா பர்பத்
Image:AnnapurnaSouthMountain.jos.500pix.jpg| அன்னபூர்னா மலை
|Gasherbrum I
Image:7 15 BroadPeak.jpg| அகல முகடு
Image:Gasherbrum2.jpg| கஷேர்பிரம் 2
Image:Shishapangma.jpg| ஷிஷாபங்மா


## குறிப்புகள்

## வெளி இணைப்புகள்
* List of ascensionists from everestnews.com
* Site dedicated to the 8000m peaks and mountaineers 
* Austrian First Ascent from broadpeak.org

பகுப்பு:மலைகள்
அனைத்துலக எழுத்தறிவு நாள்

thumb|உலக எழுத்தறிவு நாள் 2006 (யுனெஸ்கோ)

**அனைத்துலக எழுத்தறிவு நாள்** உலகெங்கும் செப்டம்பர் 8ம் நாளன்று கொண்டாடப்பட்டு வருகிறது. இந்நாளை யுனெஸ்கோ நிறுவனம் நவம்பர் 17, 1965 இல் உலக எழுத்தறிவு நாளாகப் பிரகடனம் செய்தது. இது 1966ம் ஆண்டு தொடக்கம் கொண்டாடப்படுக்கிறது. எழுத்தறிவின் முக்கியத்துவத்தை தனிப்பட்ட மக்களுக்கும், சமூகத்துக்கும், அமைப்புக்களுக்கும் அறியவைப்பது இதன் முக்கிய நோக்கம் ஆகும்..

உலகில் சுமார் 781 மில்லியன் வயது வந்தோர் அடிப்படை எழுத்தறிவு அற்றவர்களாக இருக்கின்றனர் என மதிப்பிடப்பட்டுள்ளது. இவர்களில் மூன்றில் இரண்டு பங்கினர் பெண்கள் ஆவர். அத்துடன், சுமார் 103 மில்லியன் சிறார்கள் பாடசாலை வசதிகள் அற்ற நிலையில் உள்ளார்கள். இதனால் இவர்கள் அடிப்படைக் கல்வியான எழுத,, வாசிக்க, எண்ணத் தெரியாதவர்களாக இருக்கின்றனர்.

யுனெஸ்கோவின் "அனைவருக்கும் கல்வி பற்றிய உலக அறிக்கை (2006)" அறிக்கையின்படி , தெற்கு மற்றும் மேற்கு ஆசியாப் பகுதிகளிலேயே மிகக் குறைந்த வீதமானோர் (வயது வந்தோரில்) (58.6%) படிப்பறிவில்லாமல் உள்ளனர். அதற்கு அடுத்த படியாக உள்ள பகுதிகள் ஆபிரிக்கா (59.7%), அரபு நாடுகள் (62.7%). தனிப்பட்ட நாடுகளை எடுத்துக் கொண்டால் மிகக் குறைந்த எழுத்தறிவில்லாதோர் புர்கினா பாசோ (12.8%), நைஜர் (14.4%), மாலி (19%). அறிக்கையின் படி எழுத்தறிவின்மைக்கும் நாடுகளின் வறுமைக்கும் உள்ள நெருங்கிய தொடர்பை அறிக்கை எடுத்துக்காட்டுகிறது.

எந்த மொழியிலும் இலகுவான வசனங்களை எழுதவும் படிக்கவும் தெரியாமையே எழுத்தறிவின்மையாகும் என ஐநாவின் சாசனம் எழுத்தறிவின்மையை வரையறுக்கிறது.

## இவற்றையும் பார்க்கவும்
*எழுத்தறிவு
*எழுத்தறிவின் அடிப்படையில் நாடுகளின் பட்டியல்

## வெளி இணைப்புகள்
*உலக எழுத்தறிவு நாள் 2006
*யுனெஸ்கோவின் எழுத்தறிவுப் பக்கம்

## மேற்கோள்கள்

பகுப்பு:யுனெஸ்கோ
பகுப்பு:கல்வி
பகுப்பு:ஐக்கிய நாடுகளின் சிறப்பு நாட்கள்
பகுப்பு:செப்டம்பர் சிறப்பு நாட்கள்
வடக்கு மக்கெதோனியா

**வடக்கு மக்கெதோனியா** அல்லது **வடக்கு மசிடோனியா** (*North Macedonia*; ) (2019 இற்கு முன்னர் **மக்கெதோனியா**), அதிகாரபூர்வமாக **வடக்கு மக்கெதோனியக் குடியரசு** என்பது தென்கிழக்கு ஐரோப்பாவில் பால்கன் குடாவில் அமைந்துள்ள ஒரு நாடு. இது 1991 ஆம் ஆண்டில் யுகோசுலாவியாவில் இருந்து பிரிந்து தனிநாடாகியது. நிலம்சூழ் நாடான வடக்கு மக்கெதோனியாவின் வடமேற்கில் கொசோவோ, வடகிழக்கில் செர்பியா, கிழக்கில் பல்காரியா, தெற்கில் கிரேக்கம், மேற்கில் அல்பேனியா ஆகிய நாடுகள் எல்லைகளாக உள்ளன. இது மக்கெதோனியாவின் பெரிய புவியியல் பகுதியின் சுமார் மூன்றில் ஒன்றாகும். தலைநகரும் மிகப்பெரிய நகரமான ஸ்கோப்ஜே நாட்டின் 2.06 மில்லியன் மக்களில் சுமார் கால் பங்கினரைக் கொண்டுள்ளது. குடியிருப்பாளர்களில் பெரும்பாலோர் தெற்கு சிலாவிக் மக்களான மக்கெதோனிய இனத்தவர்கள். அல்பேனியர்கள் சுமார் 25% சிறுபான்மையினராக உள்ளனர். இவர்களுடன், துருக்கியர், ரோமானி, செர்பியர், பொசுனியர், அரோமானியர் ஆகியோரும் உள்ளனர்.

## மக்கெதோனியா பெயர் சர்ச்சை

1992ல் யுகோசுலாவியா உடைந்த பிறகு மக்கெதோனியா விடுதலை பெற்றது முதல், மக்கெதோனியா பெயர் தொடர்பான பிணக்கு, கிரேக்க நாட்டுடன் இருந்து வந்தது. பேரரசர் அலெக்சாந்தர் ஆண்ட, கிரேக்க நாட்டின் வடக்கு பகுதி மக்கெதோனியா என அழைக்கப்படுவதால், இப்பகுதிக்கும் அண்டை நாடான மக்கெதோனியா நாடு உரிமை கோரலாம் என நினைத்து, நீண்ட காலமாக கிரேக்கம், மக்கெதோனியாவுடன் பிணக்கு கொண்டிருந்தது. இதனால் மக்கெதோனியா ஐரோப்பிய ஒன்றியத்தில் உறுப்பினராக இணைய வாய்ப்பு இல்லாது போயிற்று.

30 ஆண்டு சர்ச்சைக்கு பிறகு, கிரேக்கத்தின் அண்டை நாடான மக்கெதோனியா "வடக்கு மக்கெதோனியா" எனப் பெயர் மாற்றம் செய்ய இரு நாடுகளும் 2018 சூன் மாதத்தில் ஒப்பந்தம் செய்தது. எட்டு மாதங்களின் பின்னர் நாட்டின் பெயர் *வடக்கு மக்கெதோனியக் குடியரசு* என மாற்ரப்பட்டது. 2020 மார்ச் 20 இல் நேட்டோ அமைப்பில் இணைந்து கொண்டது.

## குறிப்புகள்

## மேற்கோள்கள்

## வெளி இணைப்புகள்
*Macedonia Naming Controvers - காணொளி
* Macedonia changes name to Republic of North Macedonia - காணொளி
*அரச இணையதளம் 
*தேசிய சுற்றுலா மையம்


பகுப்பு:நிலம்சூழ் நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
சூறாவளி கால்வெஸ்டன், 1900

**சூறாவளி கால்வெஸ்டன், 1900**, (*The Galveston Hurricane of 1900*) அமெரிக்காவின் டெக்சாஸ் மாநிலத்தின் கால்வெஸ்டன் நகரில் செப்டம்பர் 8, 1900 இல்  பலத்த நிலச்சரிவை ஏற்படுத்தியது. காற்றின் வேகம் மணிக்கு 135 மைல்கள் (215 கி.மீ./மணி) என மதிப்பிடப்பட்டது..

இச்சூறாவளி பலத்த உயிர்ச் சேதத்தை ஏற்படுத்தியது. கிட்டத்தட்ட 6,000 இலிருந்து 12,000 பேர் வரையில் உயிரிழந்திருக்கலாம் என மதிபிடப்பட்டுள்ளது. இச்சூறாவளியே ஐக்கிய அமெரிக்காவைத் தாக்கிய மிகப் பெரும் உயிர்ச்சேதத்தை ஏற்படுத்திய சூறாவளியாகும்.

## மேற்கோள்கள்

## வெளி இணைப்புகள்
*1900 புயல்
*கால்வெஸ்டன் புயல் 1900 

பகுப்பு:சூறாவளிகள்
பகுப்பு:அமெரிக்காவில் ஏற்பட்ட புயல்கள்
சுற்றுக்காலம்

**சுற்றுக்காலம்** (*Orbital period*) என்பது ஒரு கோள் (அல்லது ஏதேனும் ஒரு விண்பொருள்) தன் சுற்றுப்பாதையை முழுமையாய் சுற்றி வர ஆகும் கால அளவாகும்.

சூரியனைச் சுற்றி வரும் கோள்களுக்கு (அல்லது மற்ற விண்வெளிப் பொருள்களுக்கு) பலவகையான சுற்றுக்காலங்கள் உள்ளன.

* **விண்மீன்வழிச் சுற்றுக்காலம்** (Sidereal orbital period) என்பது அப்பொருள் தன் சுற்றுப்பாதையில் முழுமையாய் ஒருமுறைச் சூரியனை சுற்றி வர ஆகும் கால அளவாகும், இது விண்மீன்களை சார்ந்து அளக்கப்படும். இதுவே ஒரு பொருளின் *மெய்யான சுற்றுக்காலமாக* கொள்ளப்படும்.
* **ஞாயிற்றுவழிச் சுற்றுக்காலம்** (Synodic orbital period) என்பது பூமியிலிருந்து சூரியனை சார்ந்து அறியப்படும் (அப்பொருளின்) சுற்றுப்பாதையின் ஒரு புள்ளியை அப்பொருள் (தன் சுற்றில்) மீண்டும் அடைவதற்கான கால அளவாகும். இது பூமியிலிருந்து காணப்படும் அப்பொருளின் சுற்றுப்பாதையில் அப்பொருளின் சுற்றுக்காலமாகும். பூமியும் சூரியனை சுற்றுவதால் இக்கால அளவு அப்பொருளின் மெய்யான சுற்றுக்காலமான விண்மீன்வழிச் சுற்றுக்கால அளவிலிருந்து வேறுபடும்.
* **Draconitic சுற்றுக்காலம்** என்பது (அப்பொருளின்) சுற்றுப்பாதையின் தளமும் (சார்பாகக் கொள்ளப்பட்ட) கிடைத்தளமும் சந்திக்கும் புள்ளியை வடக்கிருந்து தெற்காக அப்பொருள் அடுத்தடுத்து கடப்பதற்கு இடையிலான கால அளவு. சுற்றுப்பாதையின் தளத்தின் சாய்வு சுழல்வதால் இக்கால அளவு அப்பொருளின் மெய்யான சுற்றுக்காலமான விண்மீன்வழிச் சுற்றுக்கால அளவிலிருந்து வேறுபடும்
* **அண்மைநிலைச் சுற்றுக்காலம்** (Anomalistic orbital period) என்பது தன் சுற்றுப்பாதையில் சூரியனுக்கு மிகவருகில் அப்பொருள் செல்லும் பகலவ குறைவிலக்கப் புள்ளியை அப்பொருள் அடுத்தடுத்து கடப்பதற்கு இடையிலானக் கால அளவு. அப்பொருளின் அரை-பெருமச்சின் (semi-major axis) சாய்வு சுழல்வதால் இக்கால அளவு அப்பொருளின் மெய்யான சுற்றுக்காலமான sidereal சுற்றுக்கால அளவிலிருந்து வேறுபடும்.
* **Tropical சுற்றுக்காலம்** என்பது தன் சுற்றுப்பாதையில் right ascension சூன்யப்புள்ளியை அப்பொருள் அடுத்தடுத்து கடப்பதற்கு இடையிலானக் கால அளவு. இளவேனிற் புள்ளியின் சாய்வு சுழற்சியால் இக்கால அளவு அப்பொருளின் மெய்யானச் சுற்றுக்காலமான விண்மீன்வழிச் சுற்றுக்கால அளவிலிருந்து வேறுபடும்.

பகுப்பு:வானியலில் நேரம்
பார் (அளவை)

**பார்** (*bar*) என்பது அழுத்ததின் அளவீட்டு அலகு ஆகும். **டெசிபார்** (*decibar*, dbar), **மில்லிபார்** (*millibar*, mbar, அல்லது mb) என்பன பார் என்னும் அழுத்ததின் பத்தில் ஒரு பகுதி, ஆயிரத்தில் ஒரு பகுதி என்னும் உள்பகுப்பு அளவைகளாகும் (கீழ்வாய் அலகுகளாகும்). இவை SI அளவு முறையில் அமைந்திருக்கவில்லை. ஆனாலும் இவை வளிமண்டல அழுத்தத்துடன் ஒத்திருப்பதால் பல நாடுகளில் இவ்வலகுகள் பரவலாகப் பயன்படுத்தப்படுகின்றன. (பார் என்றால் ஆங்கில மொழியில் அழுத்தம் என்று பொருள். பரோமீட்டர் என்பது அழுத்தத்தை அளக்கும் ஒரு கருவி என்று பொருள்படும்)

## வரைவிலக்கணம்
* 1 பார் = 100,000 பாஸ்கல்கள் (Pa) = 1,000,000 டைன்/சதுர செ.மீ (dyn/cm², baryeகள்)
* 1 dbar = 0.1 பார் = 10,000 Pa = 100,000 dyn/cm² 
* 1 mbar = 0.001 bar = 100 Pa = 1,000 dyn/cm²

(ஒரு பாஸ்கல் என்பது ஒரு நியூட்டன்/சதுரமீட்டர்)

## வரலாறு
*பார்* (bar) என்ற சொல் கிரேக்க மொழியில் *βάρος* (பாரொஸ், baros), அதாவது நிறை ஆகும்.

பார், மில்லிபார் அளவைகள் சேர் நேப்பியர் ஷா (*Napier Shaw*) என்பவரால் 1909 இல் அறிமுகப்படுத்தப்பட்டது. ஆனாலும் இது 1929இலேயே அனைத்து நாடுகளிலும் பயன்பாட்டிற்கு வந்தது.

## வெளி இணைப்புகள்
* SI இணையத்தளம்
* Conversion factors from bar to various pressure units

பகுப்பு:SI சாரா அலகுகள்
பகுப்பு:அழுத்த அலகுகள்
அப்காசியா

thumb|left|200px|Abkhazia
**அப்காசியா** (*Abkhazia*) என்பது கோகேசியாவில் உள்ள ஒரு பகுதியாகும். இது பன்நாட்டு ஏற்பு கிட்டாத, ஏற்கப்படாத தன்னுரிமை குடியரசாகும். இது ஜோர்ஜியாவின் ஒரு அதிகாரபூர்வ பகுதியாக தன்னாட்சியுள்ள குடியரசு ஆகும். ரஷ்யா ஆகத்து 26, 2008 இல் இக்குடியரசையும், தெற்கு ஒசேத்தியாவையும் தனிநாடுகளாக அங்கீகரித்து அறிவித்தது. ஐநாவின் வேறு எந்த உறுப்பு நடுகளும் இதுவரையில் இதனை அங்கீகரிக்கவில்லை.

அப்காசியா கருங் கடலின் கிழக்குக் கரையில் அமைந்துள்ளது. இதன் வடக்கு எல்லையில் ரஷ்யா உள்ளது. இதன் தலைநகர் சுகுமி.

அப்காசிய மக்களின் பிரிவினைவாதிகள் 1992 ஆம் ஆண்டில் ஜோர்ஜியாவிடம் இருந்து தம்மை தனிநாடாக அறிவித்தனர். இதனை அடுத்து 1992 முதல் 1993 வரை இரு நாடுகளுக்கும் இடையில் இடம்பெற்ற போரில் ஜோர்ஜியா தோல்வியடைந்தது. அப்காசியாவில் இருந்து அனைத்து ஜோர்ஜிய மக்களும் வெளியேற்றப்பட்டனர். 1994 இல் ஐநாவின் ஆதரவில் போர் நிறுத்த உடன்பாடு எட்டப்பட்டது. ஐநாவின் கண்காணிப்பில், ரஷ்யா தலைமையிலான அமைதிப் படையினர் அங்கு நிலை கொண்டனர். எனினும் இதன் உரிமை தொடர்பாக ரஷ்யாவுக்கும் ஜோர்ஜியாவுக்கும் இடையில் முறுகல் நிலை தொடர்ந்தது. சூலை 2006 இல் ஜோர்ஜியா அப்காசியாவின் "கடோரி கோர்ஜ்" பகுதியில் வெற்றிகரமான இராணுவத் தாக்குதலை நடத்தியிருந்தது. ஆகத்து 2008 இல் அப்காசியப் படைகள் கடோரி ஏரியின் பெரும் பகுதிகளை மீளக் கைப்பற்றியது.

## மேற்கோள்கள்
அக்ரோத்திரியும் டெகேலியாவும்

**அக்ரோத்திரியும் டெகேலியாவும்** சைப்ரஸ் தீவில் அமைந்துள்ள ஐக்கிய இராச்சியத்தின் ஆளுகைக்குற்பட்ட இரண்டு முடிக்குரிய இரணுவத்தளப் பகுதிகளாகும். சைப்ரசுக்கு ஐக்கிய இராச்சியம் பொதுநலவாய குடியரசாக விடுதலைக் கொடுத்த போது, இவ்விரண்டு தளங்களையும் மத்தியதரைக் கடலில் கேந்திர முக்கியத்துவம் வாய்ந்த அமைவிடம் காரணமாக இருத்திக்கொண்டது. தளங்கள் தீவில் இரண்டுப்பகுதிகளில் அமைந்துள்ளது அவையாவன அக்ரோத்தி மற்றும் டெகேயா என்பனவாகும். அக்ரோத்தியானது மேற்கு முடிக்குரிய தளப்பிரதேசம் எனவும் டெகேலியா கிழக்கு முடிக்குரிய தளப்பிரதேசம் எனவும் அழைக்கப்படுகிறது.

## மேற்கோள்கள்

பகுப்பு:சைப்பிரசு
பகுப்பு:பிரித்தானிய கடல்கடந்த மண்டலங்கள்
பகுப்பு:ஐரோப்பிய ஒன்றியம்
பகுப்பு:ஆங்கிலம் அதிகாரப்பூர்வ மொழியாக உள்ள நாடுகளும் ஆள்புலங்களும்
கேப் வேர்டே வகை சூறாவளி

**கேப் வேர்டே வகை சூறாவளி** என்பது ஆபிரிக்காவின் மேற்குக் கரையில் கேப் வேர்டே தீவுகளுக்கு அண்மையில் தொடங்கும் ஒருவகை அத்திலாந்திக் சூறாவளியாகும். பொதுவாக ஒரு சூறாவளி பருவத்தில் இரண்டு கேப் வேர்டே வகை சூறாவளிகள் ஏற்படும். இவ்வகையான சூறாவளிகள் தரைத்தட்டு முன்னர் பெரிய அளவில் வெப்பமான நீரின் மேல் நகர்வதால் இவை பொதுவாக மிகபலமிக்கவையாக காணப்படும்.

## தொடக்கம்

கேப் வேடே வகை சூறாவளிகள் பொதுவாக ஆபிரிக்க சவன்னாவில் இருந்து நகரும் அயன மண்டல அலைகள் காரணமாக ஏற்படுகின்றது. இவ்வயன மண்டல அலை மழைப் பருவத்தில் சவன்னாவில் தொடங்கி பின்னர் ஆபிரிக்காவின் உப பாலைவனத்துக்கு நகரும். பின்னர் இவ்வலை ஆபிக்காவின் மேற்குக் கரையை கடந்து அத்திலாந்திக் பெருங்கடலை அடையும். கேப் வேர்டே தீவுகளை அண்மிகும் போது  இது அயன மண்டல் புயலாகவோ அயன மண்டல சுழல்காற்றாகவோ செறிவடையும். இது பொதுவாக ஆகஸ்ட் அல்லது செப்டம்பர் மாதங்களில் நடைபெறும்.

## முக்கிய கேப் வேர்டே வகை சூறாவளிகள்

தரம் என்பது  சரிப் சிம்சன் சூறாவளித் தரப்படுத்தல் முறையின்படியான சூறாவளியின் உச்ச வீரியமாகும்.

## வெளியிணைப்புகள்
* NOAA AOML Hurricane Research Division definition of a Cape Verde-type hurricane
* Talks about hurricanes in general and Cape Verde hurricanes 

பகுப்பு:சூறாவளிகள்
பகுப்பு:கேப் வர்டி